Dis hoe jy kan seker maak dat jou donasie hierdie jaar die grootste impak kan maak. - YouVersion
Posted on 2019-12-15 2019-12-11 by John Shaida
Dis hoe jy kan seker maak dat jou donasie hierdie jaar die grootste impak kan maak.
Dit is persoonlik.
Onthou jy toe jy die eerste keer besef het dat God jou liefhet? Dat Hy in 'n verhouding met jou wou staan? Sulke oomblikke is die rede hoekom ons so passievol daaroor is om mense te help om met God kontak te maak.
Ek het in die kerk grootgeword, maar het God nie regtig geken of Hom liefgehad nie. Toe my oupa sterf was ek diep bedroef en depressief… en het selfs selfmoord oorweeg. My vriend het vir my 'n skakel na Joshua 1:9 gestuur. Ek het besluit om die toep af te laai, as gevolg van daardie vers. Ek het 'n leesplan gedoen wat my gehelp het om God beter te verstaan en dit het my nader aan Hom gelei. Op 'n dag het ek in Psalms gelees en gevoel dat Jesus my roep: hierdie oorweldigende, roekelose liefde wat my agtervolg. Ek het saam met my pastoor gebid en gevoel hoe die las van my skouers afval. Jesus het my lewe verander. Ek het nou die Here lief en dien Hom elke dag. Dankie Jesus!
NATHAN, ALABAMA, VSA
Wanneer jy vir YouVersion gee, maak jy 'n belegging wat ewige waarde het: veranderde lewens.
Dit is geskiedkundig.
Om God se Woord te lees of daarna te luister, het die vermoë om lewens te verander. Ons gebruik tegnologie om hierdie geslag te help om die geslag te word wat die Bybel die meeste lees, in vergelyking met al die vorige geslagte. Wanneer jy aan YouVersion gee, help jy ons om die Skrif by meer mense as ooit uit te kry. In plekke soos Indië, Poland, Guatemala en Nigerië. Mense soos Hazel:
Ek was vir jare lank al geboelie en het probeer om oor 'n liefdesteleurstelling te kom. Ek wou nie alleen wees met my gedagtes nie. Op 'n dag het ek YouVersion oopgemaak en die Vers-van-die-dag gelees. Dit was net die regte woord van bemoediging, so dit het my gewoonte geword. Elke dag het ek met die Vers-van-die-dag begin, dan die hele hoofstuk gelees waaruit die vers gekom het en agtergekom waaroor die storie gaan. Ek het gesien hoe Dawid die wapenrusting wat Saul hom gegee het, uittrek en sy slingervel vat. Ek het saam met Ester deur die paleis geloop. Ek het saam met Hanna gehuil. Ek kon myself met hulle foute en onbevoegdhede vereenselwig. God het YouVersion gebruik om sy woord lewendig te maak in my lewe. YouVersion het my lewe verander, van die Vers-van-die-dag af, tot by die Leesplanne.
HAZEL, NIGERIË, AFRIKA
Wat sou gebeur as elke persoon op die aarde dadelik God se Woord in sy eie taal kon lees? Kom ons vind saam uit.
Dis wat saak maak.
Regoor die wêreld begin meer en meer mense God se Woord soek om te hoor wat Hy vir hulle wil sê. Wanneer jy 'n skenking aan YouVersion maak, help jy ons om met hulle kontak te maak. Elkeen van hulle het 'n naam en 'n storie. Soos Nathan. Soos Hazel. Soos Jenny:
Dit het nie goed gegaan met my huwelik nie. Dinge het op 'n ramp afgestuur, en ek was op die punt om met 'n emosionele buite-egtelike verhouding te begin. Ek het my moed bymekaar geskraap om vir hom DIE boodskap te stuur; die een wat ons verhouding van vriende na geliefdes sou verander. Ek was vreesbevange terwyl ek die boodskap tik, want ek het geweet dt kon my huwelik beëindig. Maar die Heilige Gees was aan die veg vir my. Die woord VERSOEKING het voor my oë geflits. Ek het nie geweet wat om te doen nie. Ek het dus YouVersion oopgemaak en "versoeking" in die soekblokkie ingetik. Terwyl ek elke vers lees wat die toep my gewys het, het die trane begin loop. Ek het uitgeroep na Jesus, en die duiwel het van my af weggevlug. Ek het daardie boodskap uitgevee en die gesprek beëindig. As ek nie daardie dag die Bybel Toep gehad het nie, weet ek nie wat sou gebeur het nie. Dankie dat julle dit moontlik maak dat die Here se Woord altyd byderhand is!
JENNY, COLORADO, VSA*
In 2008 het ons YouVersion geloods met net 15 Bybels in twee tale. Vandag, danksy die vrygewigheid van toekomsgedrewe vennote – en die finansiële ondersteuning van mense soos jy – is ons bevorreg om meer as 1 900 weergawes aan te bied, met inhou in meer as 1 300 tale.
*Naam en plek is verander om privaatheid te beskerm.
Die plasing is ook beskikbaar is: Engels Indonesies Duits Spaans Filippyns (Tagalog) (Tagalog) Frans Italiaans Hollands Portugees Roemeens Russies Japanees Chinees (Vereenvoudig) Chinees (Traditioneel)